58 



Znajući za želju mnogobrojnih članova društva, da se što prije 

 osnuje već u društvenim pravilima predvidjeni popularno-naučni časopis, 

 koji bi sustavno širio i popularizirao novije tekovine u prirodnim zna- 

 nostima, stvorio je odbor u svojoj sjednici od 22. V. 1911. i 8. VI. 1911. 

 zaključak, da će se od sada, pored znanstvenog društvenog organa 

 „Glasnika" izdavati i popularno-prirodoznanstveni časopis „Priroda" i to, 

 za sada, u opsegu, koji će dozvoljavati redovni prihodi društva. Prvo 

 godište „Prirode" izišlo je u četiri sveska, a opsiže oko 9 štampanih 

 araka. 



Pored dosadanjih suradnika osigurana je Prirodi za drugo godište 

 suradnja još mnogih drugih starijih i mladjih naših stručnjaka tako, da će 

 u narednom godištu procvasti još bolje i bujnije. 



U svojoj sjednici od 22. V. 1911. zaključio je odbor i to, da će 

 „Glasnik" od sada izlaziti četiri puta na godinu a isto tako i Priroda što 

 je već za g. 1911. provedeno. 



U istoj sjednici konstituirao se je odbor tako, da su većinom gla- 

 sova izabrani za: podpredsjednika: oobornik dr. Miroslav pl. Čačković, 

 tajnika: Ivan Krmpotić, blagajnika: dr. Marije Kiseljak, knjižničara: dr. 

 Antun Vrgoč, a za glavnog urednika „Glasnika" dr. Antun Heinz, kojemu 

 su dodijeljeni kao suurednici odbornici: gg. dr. Ladislav Stjepanek, dr. 

 Jovan Hadži, Ivan Krmpotić i Josip Poljak. Za urednika „Prirode" po- 

 stavljen je u sjednici od 8. VI. 1911. g. dr. Ljudevit Gutschy. 



Knjižničar Hrv. prirodoslovnog društva g. dr. Antun Vrgoč prihvatio 

 se je s velikim marom i voljom velikog i teškog posla, da postavi u red 

 društvenu biblioteku. Medjutim, preobilni privatni poslovi i spremanje na 

 put u inozemstvo prisiliše g. dra. Antuna Vrgoča, da se zahvali na časti 

 odbornika i bibliotekara, pa je na njegovo mjesto optiran zaključkom od- 

 borske sjednice od 7. XII. 1911. odbornički zamjenik g. Josip Poljak, a 

 agende bibliotekara predane su u ruke g. dra. Jovana Hadžia koji je za- 

 početi rad u biblioteci nastavio i osobitu brigu posvetio kompletiranju i 

 reviziji. 



Ovdje moram spomenuti, da se je upravni odbor nakon temeljitog, 

 i svestranog raspravljanja o stanju društvene biblioteke odlučio po od- 

 borskom zaključku od 3. VII. 1911. na to, da glavnoj ovoj skupštini pre- 

 dloži neka se društvena biblioteka uz stanovite uvjete, (o kojima će 

 se kasnije moći razviti debata) predade u vlasništvo kr. sveučilištne bi- 

 blioteke. 



Za širenje i populariziranje novijih tekovina prirodnih nauka posta- 

 rao se je upravni odbor i na drugi način predvidjen u društvenim pravi- 

 lima naime, predavanjima na mjesečnim sastancima. 



Prvo je predavanje održao kr. sveuč. prof. dr. Gustav Janeček „O 

 ruži i ružinom ulju". Zatim su slijedila predavanja kr. sveuč. prof. dra. 

 Antuna Heinza „O fundamentima nauke o tvarnoj izmjeni", kr. sveuč. 

 profesora, dvorskog savjetnika dra. Gorjanovića-Krambergera „O špiljskom 

 medvjedu iz Lokava u Gorskom kotaru", dok je g. društveni predsjednik, 

 prigodom otvorenja, komparati vno-anatomskom zavodu pripa- 



